Dragonair

Ime Dragonair dolazi od engleskih riječi "dragon" = zmaj, odnoseći se na njegov tip, i "air" = zrak, odnoseći se na njegovu sposobnost letenja. U početku, Dragonair se trebao zvati "Dragyn". Njegovo japansko ime dolazi od japanske riječi "Haku" = stariji brat, što se u ovom slučaju odnosi na to da je Dragonair stariji (evoluirani) oblik Dratinija. "Haku" bi isto tako moglo označavati bjelinu, stvarajući dojam da je njegovo ime zapravo "bijeli zmaj".

 Biološke karakteristike 

Dragonair izgleda poput morske zmije, sa nekim zmajolikim karakteristikama. Ima dugo, vitko, plavo tijelo sa bijelim trbuhom. Na čelu mu se nalazi maleni rog i dvije izrasline oblikovane poput krila sa obje strane glave, za koje se često kaže da su uši. To su zapravo njegova krila, kao što se može posvjedočiti u filmu Pokemon: The Movie 2000. ima veliku plavu kuglu smještenu na vratu, i dvije smještene pri vrhu repa, koje nalikuju na čegrtaljku kod zmije čegrtuše.

Dragonair živi u većim vodama, kao što su jezera i mora. U sebi pohranjuju nevjerovatno velike količine energije. Ova se energija može manifestirati na dva različita načina. Iako mu nedostaju velika krila koja bi ga mogla držati u zraku, Dragonair može poletjeti krilima koja se nalaze sa svake strane njegove glave, nakon što ih tom energijom značajno poveća.

Nadalje, Dragonair može otpustiti energiju kroz kristalne kugle na vratu i repu kako bi samoga sebe obavio u nježnu auru. Ova aura, koja uzrokuje svjetlucanje njegova tijela dajući mu misteriozan izgled, omogućuje Dragonairu da kontrolira vrijeme na mjestu gdje se nalazi, te ga može promijeniti u roku od nekoliko minuta.

Iako je Dragonair najpoznatiji po svojoj sposobnosti kontroliranja vremena, prirodno ne uči nijedan od napada koji mijenja vrijeme u borbi, poput Plesa kiše (Rain Dance), Sunčanog dana (Sunny Day) ili Tuče (Hail).

 U videoigrama 

U Pokémon Red i Blue videoigrama, Dragonaira se ne može pronaći u divljini, ali ga se može razviti iz Dratinija, koji je dostupan u divljini. U Pokemon Yellow, FireRed i LeafGreen videoigrama, Dragonaira se može pronaći pecajući u Safari zoni. U Pokémon Gold, Silver i Crystal videoigrama, Dragoniara se može pronaći na Stazi 45 i u Zmajevom blogu.

Dragonairove statistike su sve prosječne za Pokémona 1. stepena, ali ima prekrasan niz elementarnih otpornosti zahvaljujući njegovom čistom Zmaj tipu. Doduše, prije evolucije u Dragonitea, Dragonair ima prosječne statistike, sa jedva ispod prosječnim Attack statusom. Ponekad, igrači preferiraju Dragonaira od Dragonitea zbog Dragoniteove dvostruke slabosti na Ledene napade (Dragonite je Zmaj/Leteći tip Pokemona). Doduše, Dragonite ima iznad prosječni Special Defense status, te to na neki način kompenzira. Dragonair je poprilično slab u kompetitivnim igrama, ali su on, Dratini, Bagon i Shelgon zasad jedini dostupni "čistokrvni" Zmaj Pokémoni. Shelgon se obično preferira među igračima Pokémon videoigara.

 U animiranoj seriji 
Dragonair se jednom pojavio u Pokémon animiranoj seriji, ali je ta epizoda zabranjena zbog prevelike upotrebe vatrenog oružja.
 Vanjski linkovi 
 http://bulbapedia.bulbagarden.net/wiki/Main_Page Enciklopedija Pokemona

Kategorija:Zmaj Pokémoni

en:List of Pokémon (141-160)#Dragonair
fi:Dragonair (Pokémon)
ko:신뇽
pl:Dragonair
pt:Dragonair (Pokémon)